Святочнае мерапрыемства стала цэнтральнай падзеяй рэалізацыі акцыі “Нашы дзеці”. ­Удзел у гэтай урачыстасці прынялі сіроты, дзеці з асаблівасцямі псіхафізічнага развіцця, а таксама выдатнікі вучобы, пераможцы алімпіяд, конкурсаў, лідары і актывісты дзіцячых грамадскіх арганізацый. Навагодняе чараўніцтва ахутвала дзяцей яшчэ ў фае абласнога Цэнтра творчасці. Тут іх сустракалі Дзед Мароз, Снягурка, іншыя казачныя персанажы. Разам з імі дзеці вадзілі карагоды, пелі песні, танцавалі вакол ёлкі.